סטיב אווטס

סטיב אווטס (באנגלית: Steve Evets; נולד ב-26 ביולי 1959) הוא שחקן ומוזיקאי אנגלי, שזכה להכרה בהופעתו בתפקיד ראשי בסרט "מחפשים את אריק" משנת 2009.

ביוגרפיה
אווטס נולד בסלפורד שבלנקשייר בשם סטיבן מרפי. אחרי סיום הלימודים הצטרף אווטס לצי הסוחר, אבל נזרק משם אחרי שלוש שנים.

ב-1987 נפצע אווטס בקטטה בפאב והיה מחובר למכונת הנשמה. הוא נדקר דרך הכבד, הריאות והסרעפת, ונחתך בפניו ובגרונו.

לצד הקריירה שלו במשחק עבד אווטס באספקת צינורות וכחשמלאי. מכיוון שהיה כבר שחקן בשם סטיבן מרפי רשום באיגוד השחקנים (Equity), הוא בחר בשם הפלינדרומי Steve Evets, "השם הראשון שעלה במוחי היה השם 'Steve' במהופך".

בתחילת הקריירה שלו הופיע אווטס בתיאטרון רחוב בלהקה שהקים יחד עם שני חברים. הוא המשיך להופיע בתיאטרון ושיחק בתפקידים קטנים בסדרות טלוויזיה כגון "See No Evil: The Moors Murders", "חדר מיון", "חיים על מאדים", "The Cops", "לגדול בלי בושה" ואופרת הסבון "אמרדייל".

בין עבודות הופיע אווטס בשם הבמה אדולף צ'יפ-פאן, וביצע שירה קומית פוליטית במנטצ'סטר. עוד עבד כמוזיקאי, ובאמצע שנות התשעים של המאה העשרים הוצג בפני מארק אי סמית' מלהקת The Fall, והופיע אותם כשהוא מבצע קטעי השירה שלו. כשסמית' גילה שאווטס מנגן בגיטרה בס, הוא צורף ללהקה בטורקיה אחרי שהבסיסט ג'ים ווטס פוטר. בין השנים 2000 ל-2002 ניגן אווטס עם The Fall, ואחר כך עבר לנגן עם להקה משלו בשם Dr Freak's Padded Cell. את להקתו תיאר כמנגנת "מוזיקת אלקטרונית לריקודים עם גוונים פוליטיים".

ב-2008 שיחק אווטס בתפקיד הגדול הראשון שלו בדמות האלכוהוליסט בכיסא גלגלים החולה אנוש, לצדו של רוברט קרלייל בסרט "Summer". ב-2009 לוהק לתפקיד ראשי בסרטו של קן לואץ' "מחפשים את אריק". בזכות הופעתו בסרט התמודד אווטס על פרס השחקן הטוב ביותר בפסטיבל הקולנוע בקאן של שנת 2009.

בין 2010 ל-2014 הופיע אווטס בתפקיד קולין, חסר בית המכור לסמים, בסדרת הטלוויזיה עטורת השבחים "כבוד הכומר". ב-2012 גילם את מורטי בסרט אימה דל תקציב של ורטיגו פילמס בשם "The Facility" בבימויו של איאן קלארק. ב-2011 כיכב בווידאו קליפ של השיר "Man with Red Eyes" של להקת Emperor Zero.

אווטס הופיע בשלושה פרקים ראשונים של סדרת הטלוויזיה "In the Flesh", אבל עם מות הדמות שגילם לא חזר להופיע בעונה השנייה.

ב-2015 שיחק אווטס בתפקיד ג'ים סמית' בפרק בסדרה "Death in Paradise". עוד הופיע בתפקיד ברטרנד בפרק בעונה השנייה של הסדרה "המוסקטרים". בפברואר 2016 הופיע בדרמה "Moving On" של ערוץ BBC One.

פילמוגרפיה
 שנה שם שם באנגלית תפקיד הערות 1998–1999 אמרדייל Emmerdale טום שפרד סדרת טלוויזיה 1999 Wing and a Prayer דייוויד פריס סדרת טלוויזיה (פרק אחד) City Central גרי טורלו בפרק "No Son of Mine" 2000 Fat Friends בוב בפרק "Love Me Slender" 2001 Starman אבא סרט טלוויזיה 2002 Blood Strangers בני נייטינגייל סרט טלוויזיה לדפוק שעון Clocking Off גרי בפרק "Alan's Story" Nice Guy Eddie ברמן סדרת טלוויזיה (פרק אחד) Flesh and Blood גבר בדלת סרט טלוויזיה 2003 Buried פלה פלי סדרת טלוויזיה (פרק אחד) Gifted מר גיליאם סרט טלוויזיה 2004 No Angels מר דייוויס סדרת טלוויזיה (פרק אחד) Blue Murder מארק קלייטון בפרק "Fragile Relations" Outlaws בעל חנות בפרק "The Value of Nothing" 2006 Conviction טום טיירנן מיני-סדרה See No Evil: The Moors Murders ג'ק סמית' מיני-סדרה וינסנט Vincent חבר לתא Goldplated בעל הבית בפרק "Retribution" 2007 חיים על מאדים Life on Mars דיקי פינגרס סדרת טלוויזיה (פרק אחד) חדר מיון Casualty מדוקס מקרתי בפרק "It Never Rains" The Visit איש אחזקה סדרת טלוויזיה (פרק אחד) 2008 The Royal Today וילף ריצ'רדס סדרת טלוויזיה (פרק אחד) Summer דז 2009 מחפשים את אריק Looking for Eric אריק בישופ A Boy Called Dad מר ויפי The Street בוב בפרק "Smoke" The Royal לסטר מארש בפרק "Any Old Iron" 2010 חמישה ימים Five Days פט דאולינג מיני-סדרה רובין הוד Robin Hood שליח ברייטון רוק Brighton Rock מר וילסון 2011 שודדי הקאריביים: זרמים זרים Pirates of the Caribbean: On Stranger Tides פרסר סקוט וביילי Scott & Bailey ריס בירטל סדרת טלוויזיה (פרק אחד) אנקת גבהים Wuthering Heights ג'וזף 2005, 2012 לגדול בלי בושה Shameless פדי / ברוקסי סדרת טלוויזיה (פרק אחד) 2012 In Love With... צ'אפי הזקן בפרק "In Love with Dickens" The Facility מורטי אנה קארנינה Anna Karenina תיאודור Spike Island אריק 2013 In the Flesh ביל מייסי סדרת טלוויזיה (3 פרקים) 2014 המפקח ג'ורג' ג'נטלי Inspector George Gently רוני הנרטי בפרק "Gently Between the Lines" מתחת לפני השטח Glue סם מיני-סדרה 2010–2014 כבוד הכומר Rev. קולין למברט סדרת טלוויזיה 2015 Death in Paradise ג'ים סמית' בפרק "Swimming in Murder" המוסקטרים The Musketeers ברטרנד בפרק "The Return" North v South אלף Cuffs בוב הולינס מיני-סדרה 2016 רציחות במידסומר Midsomer Murders קרטר פוקנר בפרק "The Incident at Cooper Hill"נקם One of Us אנדרו מיני-סדרה 2017 האיש בעל לב הברזל The Man with the Iron Heart ג'אן זלנקה Broken מנהל קבוצת כדורגל בפרק "Christina" Apostasy האח טרי The Wrong Side of Town מארק ג'סופ Love, Lies and Records אדי סדרת טלוויזיה בנקרופט Bancroft לן דורמן סדרת טלוויזיה 2017–2018 ורה Vera השוטר ג'ורג' ווטן סדרת טלוויזיה (2 פרקים) 2018 עדות אילמת Silent Witness ורנון ריי Girlfriends מיקי סדרת טלוויזיה 2019 ג'נטלמן ג'ק Gentleman Jack מר פיקלס סדרת טלוויזיה 2019–הווה Brassic ג'ים 29 פרקים

קישורים חיצוניים



הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1959